375b1ec7752eaf453ed26c38e80532fb
hvordan er jeg dækket, hvis jeg har købt en rejse og ikke kan komme afsted pga. coronavirus?
garfors.dk
2020.34
[læs det fulde svar...](https://www.garfors.dk/privat/forsikringer/familieforsikring/rejseforsikring-verden/faq-om-coronavirus/#faq-18)

hvis du ikke kan rejse til et land/område, fordi indrejse frarådes af udenrigsministeriet, dækker din afbestillingsforsikring i de tilfælde, hvor du derfor ønsker at afbestille. det er dog vigtigt, at du ikke selv aflyser din rejse før tidligst 24 timer inden afgang, hvis du ønsker at søge om dækning fra din afbestillingsforsikring, da rejsen i mange tilfælde alligevel vil blive aflyst af arrangøren. rejse- el. flyselskabets aflysning af rejsen er en sag mellem dem og dig. hvis dit rejse- el. flyselskab aflyser rejsen, skal du derfor henvende dig til dem, da du er berettiget til at få refusion af dem. har du ekstra udgifter, der ikke dækkes af rejsearrangøren, som du selv er nødsaget til at afbestille, kan du søge refusion via din afbestillingsforsikring. 


 


har du selv arrangeret din rejse, skal du kontakte hotel eller udlejer for at få refusion. afviser de, kan du søge refusion via din afbestillingsforsikring. du skal i alle tilfælde først henvende dig til dit rejse- eller flyselskab, hotel eller udlejer for ombookning eller refusion. 


 


afbestillingsforsikringen dækker kun, hvis udenrigsministeriet har skærpet vejledningen efter, at rejsen er købt, og altså ikke, hvis du har købt rejsen efter, at vejledningen blev skærpet. det betyder bl.a., at hvis du køber en rejse, mens indrejse stadig frarådes, i forventning om genåbning inden rejsen, men genåbnes der ikke alligevel eller lukkes der ned igen, dækker din afbestillingsforsikring ikke. afbestillingsforsikringen dækker altså kun, når rejsen er bestilt i en periode, hvor rejse til det pågældende land/område ikke blev frarådet af udenrigsministeriet. 


 


afbestillingsforsikringen er et tilvalg til rejseforsikringen. du kan se på din police, om du har tilvalgt afbestillingsforsikring i din rejseforsikring. du kan finde alle dine aktuelle forsikringspolicer på ”mine sider”. Ønsker du at søge om refusion via din afbestillingsforsikring, skal du gøre det direkte hos sos international. du kan finde et direkte link til dette nederst på siden her.


9f68b2681bda2ff5b48eebe02f132a1b
hvordan dækker min rejseforsikring, hvis jeg rejser til et område, hvor udenrigsministeriet fraråder indrejse?
garfors.dk
2020.34
[læs det fulde svar...](https://www.garfors.dk/privat/forsikringer/familieforsikring/rejseforsikring-verden/faq-om-coronavirus/#faq-55)

generelt anbefaler vi, at du altid følger udenrigsministeriets rejsevejledning. vejledningerne er til for din egen og andres sikkerhed. du skal også være opmærksom på, at vores muligheder for at hjælpe dig kan være begrænsede, hvis du rejser til et land, hvor indrejse frarådes. rejser du til et område, hvor ikke nødvendige rejser frarådes (orange markering) pga. covid-19, dækker din rejseforsikring fortsat ved rejser indenfor eu samt storbritannien, schweiz og lichtenstein. du er dog kun dækket imod skader, som ikke hænger sammen med covid-19. behandlingsudgifter m.m. som følge af coronavirus er altså ikke dækket af rejseforsikringen, og det gælder også andre corona-relaterede merudgifter som f.eks. aflysning af fly, hjemrejse før tid, ødelagte feriedage m.m. selvom rejseforsikringen altså i nogle tilfælde dækker, skal du være opmærksom på, at der kan være udfordringer forbundet med behandling og hjemtransport fra nogle områder, hvis du bliver alvorligt syg eller kommer til skade. rejser du til et område, hvor myndighederne fraråder alle rejser (rød markering), dækker din rejseforsikring ikke, uanset hvad årsagen til skaden er.


daea9faad511a9e561d5c241aa3cc9f0
hvordan dækker min rejseforsikring til et land, hvor der ikke frarådes indrejse?
garfors.dk
2020.34
[læs det fulde svar...](https://www.garfors.dk/privat/forsikringer/familieforsikring/rejseforsikring-verden/faq-om-coronavirus/#faq-15)

hvis du rejser til et land, som udenrigsministeriet ikke fraråder at rejse til, dækker din rejseforsikring udgifter til sygdomsbehandling, sygeledsagelse og hjemtransport (hvis det vurderes, at der er behov for dette), hvis du kommer til skade eller bliver syg, også hvis årsagen er coronavirus. din rejseforsikring giver dig også ret til kompensation for ødelagte feriedage eller erstatningsferie i forbindelse med sygdom. hvis du er ude at rejse, og vejledningen skærpes, mens du er i området, dækker din rejseforsikring, hvis du bliver syg. men indrejse skal være sket før vejledningen blev skærpet. rejser du ind i landet, efter at vejledningen er blevet skærpet, kan du se hvordan, du er dækket under spørgsmålet: "hvordan dækker min rejseforsikring, hvis jeg rejser til et område, hvor udenrigsministeriet fraråder indrejse?".

